Diversi pajjiżi fil-kontinent Ewropew qed jimponi miżuri aktar iebsa biex jikkontrollaw l-imxija tal-Coronavirus fosthom ir-Repubblika Ċeka li għat-tliet ġimgħat li ġejjin ser terġa' tgħix lockdown parzjali fejn ser jingħalqu l-iskejjel, il-bars u l-clubs. Anke r-restoranti se jagħlqu u mhux ser ikun permess konsum ta' alkoħol. Ir-Repubblika Ceka għandha l-ogħla rata ta' infezzjonijiet fir-reġjun. Fl-Olanda wkoll kien impost lockdown parzjali fejn il-maskri huma obbligatorji f'postijiet pubbliċi fuq ġewwa. Fi Franza wkoll kienu imposti diversi miżuri fejn it-Taqsima tal-Kura Intensiva fl-isptarijiet huma kważi mimlija kollha.